b'\n_START_ARTICLE_\nMaersk Tankers\n_START_SECTION_\nHistorie\n_START_PARAGRAPH_\nSelskabet blev stiftet i 1928 af Arnold Peter M\xc3\xb8ller. _NEWLINE_I b\xc3\xa5de 2009 og 2010 fik Maersk Tankers store underskud i \xc3\xa5rsregnskabet. I 2009 var oms\xc3\xa6tningen p\xc3\xa5 1.166 mio. dollar.  Maersk Tankers ejede i slutningen af 2010 178 olie- og gastankskibe, og havde kontrol over yderlige 97 skibe. Der var 4.127 ansatte i rederiet. _NEWLINE_I starten af 2009 k\xc3\xb8bte Maersk Tankers Sveriges st\xc3\xb8rste rederi, Brostr\xc3\xb6m Tankers._NEWLINE_Maersk Tankers meddelte i juli 2010 at de, i samarbejde med verdens st\xc3\xb8rste skibsbygger Hyundai Heavy Industries og skibsr\xc3\xa5dgiveren Det Norske Veritas, var begyndt at udvikle skibe der kan transportere CO2 (Kuldioxid). Dette skete efter at der p\xc3\xa5 verdensplan var over 100 projekter, hvor man var begyndte at lagre CO2 under havbunden.\n_START_SECTION_\nBr\xc3\xa6ndstofbesparelser\n_START_PARAGRAPH_\nI 2018-19 gennemf\xc3\xb8rer rederiet med et af sine produkttankskibe et fors\xc3\xb8gsprojekt. Skibet forsynes med to rotorsejl, som forventes at give en besparelse i br\xc3\xa6ndstofforbruget p\xc3\xa5 7-10%. Fors\xc3\xb8get sker i et samarbejde mellem rederiet og Norsepower, britiske ETI (Energy Technologies Institute) og Shell Shipping & Maritime.'